**Výzva na predloženie ponuky**

(ďalej len “výzva”)

Vec: **Výzva na predloženie ponuky**

Ministerstvo vnútra Slovenskej republiky, sekcia európskych programov, ako verejný obstarávateľ v zmysle § 7 ods. 1 písm. a) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“) Vás žiadame o predloženie ponuky v rámci prieskumu trhu realizovaného postupom zákazky s nízkou hodnotou v súlade s § 117 ZVO na nižšie špecifikovaný predmet zákazky s názvom

***“Zabezpečenie výroby televíznych spotov pre Operačný program Efektívna verejná správa, Operačný program Kvalita životného prostredia a Operačný program Ľudské zdroje v gescii Ministerstva vnútra SR”***

1. **Identifikácia verejného obstarávateľa:**

Názov verejného obstarávateľa:

**Ministerstvo vnútra Slovenskej republiky**

**Sekcia európskych programov**

Sídlo: Panenská 21, 812 82 Bratislava

IČO: 0015 18 66

IČ DPH: SK 202 057 1520

Internetová stránka: [www.minv.sk](file:///C:\Users\SONY\AppData\Local\Microsoft\Windows\Temporary%20Internet%20Files\Content.Outlook\BDXVSTOS\www.minv.sk)

Bankové spojenie: Štátna pokladnica

Číslo účtu: SK78 8180 0000 0070 0018 0023

1. **Miesto predloženia/doručenia ponuky:**

Ministerstvo vnútra Slovenskej republiky

Sekcia európskych programov

Panenská 21, 812 82 Bratislava

1. **Kontaktná osoba na prevzatie ponuky:**

Ing. Dávid Bodnár

Telefón: +421 917 532 507

Email: [david.bodnar@minv.sk](mailto:david.bodnar@minv.sk)

1. **Predmet obstarávania:**

Zabezpečenie výroby (3) troch televíznych spotov v dĺžke 30 sekúnd na základe priložených scenárov pre OP Kvalita životného prostredia, OP Efektívna verejná správa a OP Ľudské zdroje v gescii MV SR. Zabezpečenie produkcie bude prebiehať v spolupráci, resp. pod odborným dohľadom kreatívnej agentúry Mayer McCann Erickson v súlade s ich pokynmi a s pokynmi verejného obstarávateľa.

* 1. **Predpokladaná hodnota zákazky:**

52 333,33 € bez DPH

1. **Výsledok verejného obstarávania:**

Výsledkom tohto postupu zadávania zákazky, bude uzatvorenie Zmluvy o poskytnutí služieb výroby televíznych spotov uzatvorenej podľa § 269 ods. 2 Obchodného zákonníka, a v súlade so zákonom č. 185/2015 Z. z. o autorskom práve a právach súvisiacich s autorským právom (autorský zákon) v znení zákona č. 125/2016 Z. z., ktorej návrh sa nachádza v prílohe č. 3 tejto výzvy (ďalej len „Návrh zmluvy“).

1. **Podrobný opis predmetu zákazky (predmetu obstarávania):**

Podrobná špecifikáciu predmetu zákazky je uvedená v prílohe č. 1 - Opis predmetu zákazky, ktorá je neoddeliteľnou súčasťou tejto výzvy.

1. **Číselný kód pre hlavný predmet a doplňujúce predmety zákazky** z Hlavného slovníka, prípadne alfanumerický kód z Doplnkového slovníka Spoločného slovníka obstarávania (CPV):

**Hlavný predmet**

**Hlavný slovník:**

92111200-4 Tvorba (výroba) reklamných, propagačných a informačných filmov

a videozáznamov

92111240-6 Tvorba (výroba) propagačných záznamov

92112000-9 Služby súvisiace s tvorbou (výrobou) filmov a videozáznamov

1. **Lehoty na dodanie alebo dokončenie predmetu zákazky:**

Lehota zrealizovania a kompletného dodania predmetu zákazky vrátane odovzdania všetkých výstupov v zmysle tejto výzvy a jej príloh je najneskôr do 15.12.2019.

1. **Trvanie zmluvy:**

Zmluva, ktorá bude výsledkom tohto postupu zadávania zákazky bude trvať odo dňa nadobudnutia účinnosti najneskôr do 20.12.2019. Podrobnosti sú upravené v znení Návrhu zmluvy, ktorý je prílohou tejto výzvy.

1. **Súťažné podklady k výzve na predloženie cenovej ponuky:**

Podrobný opis predmetu zákazky a všetky požiadavky a špecifikácie predmetu zákazky sú súčasťou tejto výzvy v prílohe č. 1 - Opis predmetu zákazky.

1. **Financovanie predmetu zákazky:**

Predmet tejto zákazky bude financovaný z finančných zdrojov projektu/programu financovaného z fondov EÚ a to v rámci jednotlivých projektov OP KŽP, OP ĽZ, OP EVS.

1. **Lehota na predloženie ponuky:**

do 13.11.2019 do 09:00 hod.

1. **Spôsob predloženia ponuky:**

Poštou, kuriérom alebo iným doručovateľským subjektom, alebo osobne na adresu:

**Ministerstvo vnútra SR**

**Sekcia európskych programov**

**Panenská 21, 812 82 Bratislava**

alebo emailom na adresu:

[david.bodnar@minv.sk](mailto:david.bodnar@minv.sk)

tel:      +421 917 532 507

tel:      +421 2 509 45 014

označenie ponuky/predmetu emailu: „*Produkcia televíznych spotov“*

1. **Kritériá na vyhodnotenie ponúk s pravidlami ich uplatnenia a spôsob hodnotenia ponúk:**

Jediným kritériom vyhodnotenia ponúk je **najnižšia cena za celý predmet zákazky s DPH.** V prípade ak uchádzač nie je platcom DPH uvedie túto skutočnosť ako súčasť svojho návrhu a uvedie v ponuke svoju konečnú cenu.

1. **Variantné riešenia:**

Nie je možné predložiť variantné riešenie, verejný obstarávateľ požaduje predloženie ponuky na presne zadefinovaný predmet zákazky podľa tejto výzvy a jej príloh.

1. **Pokyny na zostavenie ponuky:**
   1. **Forma predloženia ponuky**

* ponuka sa predkladá v písomnej forme a musí byť predložená spôsobom uvedeným v bode 13 tejto výzvy
* dokumenty a doklady podpísané štatutárnym orgánom uchádzača, ktoré tvoria ponuku uchádzača sa predkladajú naskenované vo formáte .pdf
  1. **Obsah ponuky**

Požadujeme, aby ponuka obsahovala nasledovné doklady, dokumenty a údaje:

1. **Dotazník uchádzača,** uchádzač vyplní a podpíše predložený vzor uvedený v prílohe č. 4 tejto výzvy.
2. **Návrh na plnenie kritérií,** vyplnený a podpísaný formulár nachádzajúci sa v prílohe č. 2 tejto výzvy **spolu s osobitnou Prílohou č. 1 tohto Návrhu na plnenie kritérií**, v ktorej sa nachádzajú **jednotkové ceny predmetu zákazky** a verejný obstarávateľ ju prikladá ako vzorový formulár vo formáte excel.
3. **Návrh zmluvy**, uchádzač vyplní a predloží podpísaný vzor Návrhu zmluvy nachádzajúci sa v prílohe č. 3 tejto výzvy spolu s prílohou č. 1 tejto zmluvy (ostatné prílohy zmluvy uchádzač do ponuky nepredkladá, bude ich predkladať až úspešný uchádzač k podpisu Zmluvy).
4. **Doklady a dokumenty preukazujúce splnenie podmienok účasti,** stanovené verejným obstarávateľom v bode 16.3 tejto výzvy.

**Upozornenie:**

Z dôvodu odbúrania zbytočnej administratívnej záťaže, **uchádzač môže** čestným vyhlásením, ktoré tvorí prílohu č. 6 tejto výzvy predbežne nahradiť doklady určené verejným obstarávateľom na preukázanie splnenia podmienok účasti požadované v bode 16.3 tejto výzvy. Verejný obstarávateľ po vyhodnotení splnenia požiadaviek na predmet zákazky a po vyhodnotení ponúk požiada uchádzača, ktorý sa umiestni ako prvý v poradí o predloženie dokladov nahradených čestným vyhlásením. V prípade ak uchádzač, ktorý sa umiestni ako prvý v poradí nesplní podmienky účasti môže verejný obstarávateľ vyhodnocovať splnenie podmienok účasti u ďalšieho/ďalších uchádzačov v poradí.

* 1. **Podmienky účasti**
     1. **Uchádzač musí byť oprávnený poskytovať službu,** ktorá je predmetom tejto zákazkyv súlade s § 32 ods. 1 písm. e) ZVO, t.j. Výpis z obchodného registra SR alebo Živnostenského registra SR alebo iný ekvivalentný doklad vydávaný v inom štáte (podľa sídla uchádzača). **Verejný obstarávateľ si v prípade uchádzačov so sídlom, resp. miestom činnosti v Slovenskej republike túto skutočnosť overí z verejne dostupných informačných systémov verejnej správy. V prípade uchádzača z iného štátu sa požaduje predloženie dokladov (originálne vyhotovenie dokladu alebo kópia originálneho vyhotovenia dokladu vo forme skenu, nie staršia ako tri mesiace ku dňu predkladania ponúk) preukazujúcih danú skutočnosť alebo predloženie čestného vyhlásenia uchádzača v prílohe č. 6.**
     2. **Uchádzač nesmie mať uložený zákaz účasti vo verejnom obstarávaní** potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu**. Verejný obstarávateľ si v prípade uchádzačov so sídlom, resp. miestom činnosti v Slovenskej republike túto skutočnosť overí z verejne dostupných informačných systémov verejnej správy. V prípade uchádzača z iného štátu sa požaduje predloženie čestného vyhlásenia uchádzača v prílohe č. 5 alebo predloženie čestného vyhlásenia uchádzača v prílohe č. 6.**
     3. Uchádzač predloží **prehľad o celkovom obrate** vo forme **výkazov ziskov a strát, alebo výkazov o príjmoch a výdavkoch** alebo **iného ekvivalentného dokladu** vydávaného v krajine sídla uchádzača **za posledné tri (3) hospodárske roky**, za ktoré sú dostupné v závislosti od vzniku alebo začatia prevádzkovania činnosti. Požadovaná **minimálna kumulatívna výška celkového obratu za obdobie posledných troch (3) hospodárskych rokov**, za ktoré sú dostupné v závislosti od vzniku alebo začatia prevádzkovania činnosti je stanovená minimálne v hodnote **100 000,- EUR bez DPH.** Pokiaľ sa jedná o subjekt, ktorý má účtovné závierky za požadované obdobie zverejnené vo verejnej časti Registra účtovných závierok (ďalej len „RÚZ“) alebo v prípade uchádzača so sídlom mimo Slovenskej republiky v inom ekvivalentnom registri a sú verejne prístupné všetkým osobám v elektronickej podobe, takýto subjekt o tom upovedomí verejného obstarávateľa v ponuke s uvedením hypertextového prepojenia na tieto doklady a nemusí ich do ponuky predkladať. Verejný obstarávateľ si splnenie tejto podmienky účasti na RUZ vždy overí. Pokiaľ sa jedná o subjekt, ktorý má účtovné závierky za tieto roky zverejnené v neverejnej časti RÚZ uchádzač predloží kópiu uloženého dokumentu ako výstup z RÚZ opatrenú osvedčovacou doložkou, ktorú si vyžiada z Registra účtovných závierok alebo v prípade uchádzača so sídlom mimo Slovenskej republiky iného ekvivalentného registra. Na prepočet ostatnej meny sa prepočítajú ceny na EUR podľa priemerného ročného kurzu ECB (Európskej centrálnej banky) za príslušný kalendárny rok.
     4. Uchádzač predloží **zoznam poskytnutých služieb/zrealizovaných zákaziek rovnakého alebo obdobného charakteru** ako je predmet tejto zákazky, za posledné tri roky od vyhlásenia verejného obstarávania, ktorým sa rozumie zverejnenie výzvy na webovom sídle verejného obstarávateľa, resp. zaslanie výzvy vybraným hospodárskym subjektom.

Zoznam musí obsahovať minimálne nasledovné údaje:

* + - * 1. Názov a sídlo odberateľa
        2. Predmet zákazky
        3. Stručný popis zákazky
        4. Cenu plnenia (v prípade prepočtu na inú menu ako EURO sa bude brať v úvahu kurz ECB ku 31.12. roku v ktorom sa realizovala preukazovaná zákazka.)
        5. Lehotu dodania
        6. Telefonický kontakt na odberateľa, kde si verejný obstarávateľ môže overiť plnenie zákazky

Rovnakým alebo obdobným charakterom sa pre účely tejto zákazky rozumie *„filmová a/alebo televízna produkcia a/alebo predprodukčné, produkčné a postprodukčné spracovanie reklamných alebo propagačných alebo informačných spotov určených na vysielanie v celoslovenských televíziách/celoplošných televíziách alebo v online médiách“*

Zoznam musí obsahovať:

* **minimáne päť** **zákaziek, z ktorých** bude vyplývať, že uchádzač v rámci nich realizoval **služby rovnakého alebo podobného charakteru. Minimálne jedna zo zákaziek** musí byť v hodnote minimálne **50 000 € bez DPH a minimálne jedna zo zákaziek** musí byť **realizácia spotu v dĺžke min. 30 sekúnd** (uvedené môže uchádzač preukázať aj spoločne v rámci jednej z predložených minimálne piatich zákaziek).
  + 1. Uchádzač musí na plnenie predmetu zákazky zabezpečiť **tím nasledujúcich expertov**, ku ktorým predloží:

1. **Zoznam navrhovaných expertov** s uvedením:
   * + - 1. mena a priezviska experta,
         2. navrhovanej pozície v tíme,
2. **Životopis,** podpísaný expertom, z ktorého musia vyplývať nasledovné minimálne požiadavky na expertov uvedené v bode 16.3.5.1 a musí obsahovať nasledovné údaje:
3. meno a priezvisko,
4. zoznam odbornej praxe (pracovná pozícia, opis pracovnej náplne/odborné skúsenosti, miesto, mesiac a rok pôsobenia v danej pozícií/zamestnania, zamestnávateľ/objednávateľ) príslušnej osoby určenej na plnenie zmluvy
5. praktické skúsenosti (názov projektu, odberateľ/zamestnávateľ, popis projektu, pozícia na projekte, obdobie mesiac a rok od - do, meno a priezvisko aspoň jednej kontaktnej osoby a číslo telefónu a emailový kontakt odberateľa, kde si bude môcť verejný obstarávateľ overiť informácie),
6. súhlas so spracovaním osobných údajov
7. **čestné vyhlásenie experta**, že bude k dispozícii počas celej realizácie predmetu zákazky.

Upozornenie:

Minimálne požiadavky uvedené pri danej pozícii experta č. 1 až experta č. 3 musí spĺňať jedna fyzická osoba pre každý typ experta, poskytovateľ je oprávnený viacero typov expertov preukázať jednou fyzickou osobou, ktorá preukáže splnenie minimálnych požiadaviek pre každú z pozícii, ktorú má zastávať.

1. **Minimálne požiadavky na expertov:**

**Expert č. 1:** **Režisér – min. 1 osoba**

* minimálne 3 roky skúseností/praxe na pozícii režisér v oblasti filmovej a/alebo televíznej produkcie a/alebo predprodukčného, produkčného a postprodukčného spracovania reklamných alebo propagačných alebo informačných spotov určených na vysielanie v celoslovenských televíziách/celoplošných televíziách alebo v online médiách; uchádzač preukáže údajmi v životopise,
* praktické skúsenosti na pozícii režisér pri realizácii min. 3 televíznych reklamných alebo informačných alebo propagačných spotov za obdobie predchádzajúcich päť (5) rokov
* Zrealizované spoty musia preukázať splnenie nasledovných požiadaviek:
* hereckú akciu,
* implementáciu 3D objektov do obrazu (spot Papierovačky),
* implementáciu 2D objektov do obrazu (spot Malá animátorka)
* využitie trikových záberov.

uchádzač preukáže údajmi v životopise.

Upozornenie:

Jeden spot nemusí obsahovať všetky štyri (4) vyššie uvedené požiadavky súčasne, avšak musí obsahovať aspoň jednu (1). Uchádzač však musí predloženými spotmi preukázať splnenie všetkých štyroch požiadaviek. Požiadavku na skúsenosť s implementáciou 3D objektov do obrazu je potrebné preukázať len vo vzťahu k režisérovi na spot Papierovačky a požiadavku na implementáciu 2D objektov do obrazu (pokiaľ sa uchádzač rozhodne na jednotlivé spoty použiť rôznych režisérov).

**Expert č. 2:** **Kameraman (DOP)** **– min. 1 osoba**

* minimálne 3 roky skúseností/praxe na pozícii Kameraman (DOP) v oblasti v oblasti filmovej a/alebo televíznej produkcie a/alebo predprodukčného, produkčného a postprodukčného spracovania reklamných alebo propagačných alebo informačných spotov určených na vysielanie v celoslovenských televíziách/celoplošných televíziách alebo v online médiách; uchádzač preukáže údajmi v životopise,
* praktické skúsenosti na pozícii Kameraman (DOP) pri realizácii
* min. 2 televíznych reklamných alebo informačných alebo propagačných spotov s využitím točenia v exteriéri za obdobie predchádzajúcich päť (5) rokov
* min. 2 televíznych reklamných alebo informačných alebo propagačných spotov s použiím prvkov trikovej kinematografie za obdobie predchádzajúcich päť (5) rokov;

uchádzač preukáže údajmi v životopise.

Upozornenie:

Uvedené môže uchádzač preukázať aj súčastne v rámci dvoch spotov, ktoré obsahovali aj točenie v exteriéri aj použitie prvkov trikovej kinematografie.

**Expert č. 3:** **3D a 2D Grafik, resp. animátor – min. 1 osoba**

* minimálne 3 roky skúseností/praxe na pozícii 3D a 2D Grafik, resp. animátor v oblasti v oblasti filmovej a/alebo televíznej produkcie a/alebo predprodukčného, produkčného a postprodukčného spracovania reklamných alebo propagačných alebo informačných spotov určených na vysielanie v celoslovenských televíziách/celoplošných televíziách alebo v online médiách; uchádzač preukáže údajmi v životopise,
* praktické skúsenosti na pozícii 3D a 2D Grafik, resp. animátor, pri realizícii troch (3) projektov, a to za obdobie predchádzajúcich (5) piatich rokov; uchádzač preukáže údajmi v životopise.

1. **Doplňujúce informácie**
2. Úspešný uchádzač v čase uzavretia zmluvy je povinný, uviesť údaje o všetkých známych subdodávateľoch v zložení: osoba oprávnená konať, meno priezvisko, adresa pobytu, dátum narodenia.
3. Ponuka sa predkladá v slovenskom alebo v českom jazyku v mene EUR.
4. Verejný obstarávateľ si vyhradzuje právo neprijať ani jednu z predložených ponúk v prípade, že predložené ponuky budú nad rámec finančných možností verejného obstarávateľa alebo predložené ponuky nebudú spĺňať minimálne špecifikáce predmetu zákazky uvedené v prílohe č. 1 výzvy, ako napríklad ponuka obsahuje obmedzenia resp. výhrady, ktoré sú v rozpore so špecifikáciou, alebo obsahuje iné množstvá alebo iné predmety ako tie, ktoré sú uvedené v špecifikácií predmetu zákazky, a to z dôvodu vzniku neoprávnených nákladov vo väzbe k projektu.

S úctou,

..........................................................

**Ing. Dávid Bodnár**

manažér pre informovanie a komunikáciu

sekcia európskych programov MV SR

..........................................................

**JUDr. Adela Danišková**

generálna riaditeľka

sekcie európskych programov MV SR

**Prílohy:**

Príloha č. 1 - Opis predmetu zákazky

Príloha č. 2 – Návrh na plnenie kritérií

Príloha č. 1 Návrhu na plnenie kritérií – Jednotkové ceny predmetu zákazky

Príloha č. 3 – Návrh zmluvy

Príloha č. 4 – Dotazník uchádzača

Príloha č. 5 – Čestné vyhlásenie zákaz účasti

Príloha č. 6 – Čestné vyhlásenie splnenie podmienok účasti

**Príloha č. 1 - Opis predmetu zákazky**

**Opis predmetu zákazky**

**1.**

Predmetom zákazky je komplexné realizačné a organizačno-technické zabezpečenie výroby 3 televíznych spotov (ďalej v texte aj „spoty“, resp. „TV spoty“), ktoré budú vysielané v reklamných breakoch vo všetkých celoslovenských aj vybraných regionálnych televíziách, podľa podrobnej technickej špecifikácie.

Všetky výstupy musia byť odovzdané v požadovaných formátoch a v kvalite štandardov potrebných pre vysielateľov v celoslovenských a regionálnych televíziách a v súlade so Zmluvou o dielo a požiadavkami uvedenými nižšie.

Uchádzač je povinný zabezpečiť a zahrnúť do svojej ceny všetky prípravné (predprodukčné), produkčné a postprodukčné práce, všetky potrebné materiály, vybavenie, eventuálne potrebnú zvukovú postprodukciu a ďalšie činnosti až po výstup podľa požiadavky verejného obstarávateľa. Verejný obstarávateľ požaduje aj zabezpečenie a vysporiadanie prípadných autorských práv a udelenie súhlasu verejnému obstarávateľovi na použitie diela na všetky známe spôsoby použitia diela v zmysle autorského zákona, výhradne a časovo a teritoriálne v neobmedzenom rozsahu pre vysielanie v celoslovenských a regionálnych televíziách.

Každý TV spot musí byť realizovaný v súlade s Manuálom pre informovanie a komunikáciu pre jednotlivé Operačné programy EVS, KŽP, ĽZ a Dizajn manuálom loga jednotlivých OP. Verejný obstarávateľ poskytne presné znenie, umiestnenie aj formát.

Verejný obstarávateľ môže požadovať dodanie úpravy základných výstupov (napr. skrátenie spotu, otitulkovanie). Každý spot musí byť okrem formátu podľa špecifikácie vysielateľa dodaný aj v ďalších formátoch pre umiestnenie na web, on-line televízie atď. a na DVD (v príslušnom formáte na prehliadanie v počítači, DVD prehrávači a iných zariadeniach), podľa požiadavky verejného obstarávateľa. Dodávateľ je povinný tieto výstupy dodať v dohodnutom čase.

Finálnu verziu textov, ktoré budú tvoriť obsah TV spotov potvrdí verejný obstarávateľ. Predbežné znenie textov TV spotov je uvedené v storyboardoch, ktoré sú prílohou tejto výzvy.

Každá jedna fáza v procese produkcie (predprodukčná, produkčná, postprodukčná) musí byť schválená verejným obstarávateľom (resp. určenou zodpovednou osobou). Ak verejný obstarávateľ neschváli dodaný základný výstup z akejkoľvek fázy procesu produkcie, dodávateľ zabezpečí upravený výstup podľa požiadaviek verejného obstarávateľa najneskôr do dohodnutého času. Verejný obstarávateľ si vyhradzuje právo účasti na výrobe osobne – určenou zodpovednou osobou resp. osobami.

|  |  |  |  |  |
| --- | --- | --- | --- | --- |
| P.č. | Názov položky predmetu zákazky | OP | MJ | Počet MJ |
| **1** | **TV spot 30” sekundový s názvom** **“Všetko v pohode”** | **KŽP** | **ks** | **1** |
| **Opis:** | 1. podľa podrobného storyboardu v prílohe tejto výzvy 2. podľa podrobnej technickej špecifikácie uvedenej nižšie 3. spot bude vysielaný v TV s celoslovenskou pôsobnosťou 4. verejný obstarávateľ disponuje niekoľkými televíznymi zábermi aj fotografiami avšak niektoré zábery bude potrebné natočiť a/alebo získať z archívov televízií /napr. požiar, hasenie požiaru, atď. | | | |
| **2** | **TV spot 30” sekundový s názvom** “**Papierovačky”** | **EVS** | **ks** | **1** |
| **Opis:** | 1. podľa podrobného storyboardu v prílohe tejto výzvy 2. podľa podrobnej technickej špecifikácie uvedenej nižšie 3. spot bude vysielaný v TV s celoslovenskou pôsobnosťou 4. 3D spot | | | |
| **3** | **TV spot 30” sekundový s názvom “Malá animátorka”** | **ĽZ** | **ks** | **1** |
| **Opis:** | 1. podľa podrobného storyboardu v prílohe tejto výzvy 2. podľa podrobnej technickej špecifikácie uvedenej nižšie 3. spot bude vysielaný v TV s celoslovenskou pôsobnosťou aj regionálnou pôsobnosťou 4. 2D spot | | | |
| **Lehota plnenia pre všetky spoty:** | do 15.12.2019 | | | |

**Podrobná technická špecifikácia produkčného zabezpečenia**

**Požiadavky na predprodukčné zabezpečenie:**

- shootingboard

- lokačný manažér (obhliadky, príprava lokácií)

- fotokasting

- kasting

- hlas kasting – nepožaduje sa, hlasy zabezpečí verejný obstarávateľ

**Popis kľúčových hercov:**

Hasič: reálny muž - hasič vo veku cca. 30 - 40 rokov

Sympatická žena v kostýme: fotogenická žena vo veku cca. 30 rokov

Muž oblečený v bielom: sympatický muž vo veku cca. 35 rokov

Dievčatko s ceruzkou: rómske dievčatko vo veku cca. 10-12 rokov

Učiteľka: sympatická žena vo veku cca. 30 rokov

Deti v komunitnom centre: 6 - 7 detí vo veku cca. 10-12 rokov, mix chlapci a dievčatá z toho 3 – 4 musia byť rómske deti.

**Požiadavky na produkčné zabezpečenie, technické vybavenie a pod:**

* režisér
* kameraman
* 3D/2D grafik/animátor
* asistent produkcie
* pomocník
* kostimér
* maskérka/kaderníčka
* video operátor
* hlavný osvetľovač
* pomocní osvetľovači
* hlavný grip
* pomocník gripu
* operátor kamerového žeriavu
* operátor kamerovej jazdy
* strihač
* honoráre a licencie hercov
* honorár a licencie komparzu
* cestovné náklady
* ubytovanie hercov a štábu
* cestovné náklady hercov
* materiál stavby
* nákup a prenájom rekvizít
* prenájom a nákup kostýmov
* prenájom lokácií
* povolenia
* doprava štábu a produkcie
* minimálne Super35 mm digitálna kamera so snímačom 4:3
* 35 mm PL filmové kamerové objektívy
* video assistant systém
* kamerový žeriav
* jimmy jib
* kamerová jazda
* svetlá (najmä: Filmové LED lampy, Vykrývacie plochy, Odrazové plochy a rámy na odraz, tlmenie a vykrývanie svetla)
* 3D/2D animácia a postprodukcia

**Požiadavky na postprodukčné zabezpečenie:**

* farebné korekcie
* offline strih
* online
* 3D/2D animácie
* grafické práce
* mix zvuku
* hudobné štúdio
* tvorba vysielacích formátov
* mpeg, dvd kódovanie, mastering
* hlas – voice over
* zvukový majster

Všetky uvedené požiadavky/technické vybavenie možno nahradiť ekvivalentným produktom alebo ekvivalentom technického riešenia pod podmienkou, že ekvivalentný produkt alebo ekvivalentné riešenie bude spĺňať úžitkové, prevádzkové a funkčné charakteristiky, ktoré sú nevyhnutné na zabezpečenie účelu, na ktorý sa dodanie produkčných služieb požaduje, pričom dôkazné bremeno tejto skutočnosti je na uchádzačovi.

Osvetľovacia technika, kamerová technika a kamerové technické zázemie produkcie použitá pri tvorbe a postprodukcii TV spotov musí spĺňať technické požiadavky resp. parametre štandardnej reklamnej produkcie s určením umiestnenia produktu do televízneho vysielania v celoslovenských televíziách a to najmä TV JOJ Group, Markíza Group (Skupina Markíza), STV 1, STV2, TA3 a v regionálnych televíziách. Vysielanie bude prebiehať v roku 2019 a 2020.

**Príloha č. 2 – Návrh na plnenie kritérií**

**Návrh na plnenie kritérií**

***“Zabezpečenie výroby televíznych spotov pre Operačný program Efektívna verejná správa, Operačný program Kvalita životného prostredia a Operačný program Ľudské zdroje v gescii Ministerstva vnútra SR”***

Obchodné meno, názov uchádzača: ……………………………………………..

Adresa, sídlo: …………………………………………………………….………

IČO: ……………………………………………………………………….….….

DIČ: …………………………………………………..……………………….…

|  |  |
| --- | --- |
| Kritérium na vyhodnotenie ponúk | Návrh uchádzača na plnenie kritérií |
| Cena celkom bez DPH |  |
| Výška DPH |  |
| Sadzba DPH |  |
| **Cena celkom s DPH** |  |

* Celková cena za predmet zákazky obsahuje všetky náklady uchádzača, ktoré vznikajú v súvislosti so zabezpečením predmetu zákazky
* **Ceny uvádzať v EUR, zaokrúhlené na dve (2) desetinné miesta (zaokrúhľuje sa matematicky)**
* **Zároveň vyhlasujem, že som/nie som platiteľom DPH.[[1]](#footnote-2)**

Príloha č. 1 Návrhu cenovej ponuky:

**Jednotkové ceny predmetu zákazky**

…………………………………..

Meno, priezvisko, tituly

štatutárneho orgánu uchádzača[[2]](#footnote-3)

Príloha č. 1 Návrhu cenovej ponuky:

**Jednotkové ceny predmetu zákazky**

***“Zabezpečenie výroby televíznych spotov pre Operačný program Efektívna verejná správa, Operačný program Kvalita životného prostredia a Operačný program Ľudské zdroje v gescii Ministerstva vnútra SR”***

**Tvorí samostatnú prílohu vo formáte excel s uzamknutými bunkami.**

*Uchádzač vyplní len bunky označené žltou farbou.*

* Jednotková a celková cena za predmet zákazky obsahuje všetky náklady uchádzača, ktoré vznikajú v súvislosti so zabezpečením predmetu zákazky
* **Ceny uvádzať v EUR, zaokrúhlené na dve (2) desetinné miesta (zaokrúhľuje sa matematicky)**
* **Zároveň vyhlasujem, že som/nie som platiteľom DPH.[[3]](#footnote-4)**

…………………………………..

Meno, priezvisko, tituly

štatutárneho orgánu uchádzača[[4]](#footnote-5)

**Príloha č. 3 – Návrh zmluvy**

Samostatná príloha vo formáte word

**Príloha č. 4 – Dotazník uchádzača**

**DOTAZNÍK UCHÁDZAČA**

|  |  |  |
| --- | --- | --- |
| **Verejný obstarávateľ: Ministerstvo vnútra SR, sekcia európskych programov**  **Postup:** Zákazka z nízkou hodnotou v súlade s § 117 ZVO  **Názov predmetu zákazky:**  Zabezpečenie výroby televíznych spotov pre Operačný program Efektívna verejná správa, Operačný program Kvalita životného prostredia a Operačný program Ľudské zdroje v gescii Ministerstva vnútra SR | | |
| **Základné údaje** | | |
| I. | **Názov uchádzača (uveďte názov spoločnosti rovnako vo všetkých formulároch), identifikácia osoby oprávnenej vystupovať v mene uchádzača podľa obchodného registra** | |
|  | **Názov:** |  |
|  | **Ulica:** |  |
|  | **Sídlo(mesto):** |  |
|  | **PSČ** |  |
|  | **IČO:** |  |
|  | **DIČ:** |  |
|  | **Poštová adresa (pokiaľ je iná ako sídlo):** |  |
|  | **Tel.:** |  |
|  | **Štatutárny zástupca uchádzača:** |  |
|  | **URL . internetová adresa:** |  |
|  | **Som platca DPH (uviesť ÁNO/NIE[[5]](#footnote-6)):** |  |
| II. | **Kontaktná osoba (uveďte meno kontaktnej osoby rovnako vo všetkých formulároch)** | |
|  | **Meno a priezvisko:** |  |
|  | **Funkcia:** |  |
|  | **Tel.:** |  |
|  | **e-mail:** |  |

V \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, dňa\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Meno, priezvisko, tituly štatutárneho orgánu uchádzača[[6]](#footnote-7)

**Príloha č. 5 – Čestné vyhlásenie zákaz účasti**

**ČESTNÉ VYHLÁSENIE UCHÁDZAČA**

**ZÁKAZ ÚČASTI**

Obchodné meno, názov uchádzača: .....................................................................................

Adresa, sídlo: .....................................................................................

IČO: ..........................................

Verejné obstarávanie: *Zabezpečenie výroby televíznych spotov pre Operačný program Efektívna verejná správa, Operačný program Kvalita životného prostredia a Operačný program Ľudské zdroje v gescii Ministerstva vnútra SR*

Ako štatutárny orgán vyššie uvedeného uchádzača,

Meno a priezvisko: ..........................................................................................................

týmto čestne vyhlasujem, že naša spoločnosť nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.

V ....................., dňa ...........................................................................

pečiatka, meno a podpis uchádzača

**Príloha č. 6 – Čestné vyhlásenie splnenie podmienok účasti**

**ČESTNÉ VYHLÁSENIE UCHÁDZAČA**

**SPLNENIE PODMIENOK ÚČASTI**

Obchodné meno, názov uchádzača: .....................................................................................

Adresa, sídlo: .....................................................................................

IČO: ..........................................

Verejné obstarávanie: *Zabezpečenie výroby televíznych spotov pre Operačný program Efektívna verejná správa, Operačný program Kvalita životného prostredia a Operačný program Ľudské zdroje v gescii Ministerstva vnútra SR*

Ako štatutárny orgán vyššie uvedeného uchádzača,

Meno a priezvisko: ..........................................................................................................

týmto čestne vyhlasujem, že naša spoločnosť

* + 1. spĺňa všetky podmienky účasti určené verejným obstarávateľom v bode 16.3 výzvy a doklady požadované za účelom ich preukázania poskytneme verejnému obstarávateľovi na požiadanie.

V ....................., dňa ...........................................................................

pečiatka, meno a podpis uchádzača

1. Nesprávne prečiarknuť [↑](#footnote-ref-2)
2. Vyhlásenie podpíše štatutárny orgán alebo ním splnomocnený zástupca [↑](#footnote-ref-3)
3. Nesprávne prečiarknuť [↑](#footnote-ref-4)
4. Vyhlásenie podpíše štatutárny orgán alebo ním splnomocnený zástupca [↑](#footnote-ref-5)
5. Nesprávne prečiarknuť [↑](#footnote-ref-6)
6. Vyhlásenie podpíše štatutárny orgán uchádzača alebo ním splnomocnená určená osoba [↑](#footnote-ref-7)